杭思朗

杭思朗，又譯做尼爾岩士唐係美國一位太空人，亦係飛機師，重係大學敎授同海軍機師。佢係第一個踩上月球嘅人。

岩士唐喺普渡大學畢業。佢做太空人之前係美國海軍機師，見過韓戰。戰後佢做過試飛機師，試過900幾種飛機。

1966年，佢指揮兼負責揸雙子星八號上太空。呢次任務，佢同另一個機師大衛史葛夾手舶埋兩架太空船。岩士唐第二次，亦係最後一次任務係揸太陽神十一號上月球；1969年7月20號，佢登陸月球，講咗句：「個人一細步，人類一大步」，成為名句。尼爾岩士唐同艾德靈用咗兩個半鐘頭降落月面，而米高哥連斯就響月球軌道上兜圈。

美國太空人
飛機師